CELEX: 22010D0134
Language: mt
Date: 2010-12-10 00:00:00
Title: Deċiżjoni tal-Kumitat Konġunt taż-ŻEE Nru 134/2010 tal- 10 ta' Diċembru 2010 li temenda l-Anness XIII (Trasport) tal-Ftehim taż-ŻEE

31.3.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 85/18
               
            DEĊIŻJONI TAL-KUMITAT KONĠUNT TAŻ-ŻEE
      Nru 134/2010
      tal-10 ta' Diċembru 2010
      li temenda l-Anness XIII (Trasport) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea, minn issa 'l quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness XIII tal-Ftehim ġie emendat mid-Deċiżjoni tal-Kumitat Konġunt taż-ŻEE Nru 123/2010 tal-10 ta' Novembru 2010 (1).
               
            
                  (2)
               
               
                  Id-Direttiva 2009/16/KE tal-Parlament Ewropew u tal-Kunsill tal-23 ta' April 2009 dwar il-kontroll tal-Istat tal-Port (Riformulata) (2) għandha tkun inkorporata fil-Ftehim.
               
            
                  (3)
               
               
                  Id-Direttiva 2009/16/KE tħassar, b'effett mill-1 ta' Jannar 2011, id-Direttiva tal-Kunsill 95/21/KE (3), li hija inkorporata fil-Ftehim u din għalhekk għandha tiġi mħassra skont l-istess Ftehim b'effett mill-1 ta' Jannar 2011,
               
            IDDEĊIEDA KIF ĠEJ:
      Artikolu 1
      L-Anness XIII tal-Ftehim għandu jiġi emendat kif ġej:
      
                  1.
               
               
                  Il-punt 56b (id-Direttiva tal-Kunsill 95/21/KE) għandu jiġi nnumerat mill-ġdid bħala l-punt 56aa.
               
            
                  2.
               
               
                  Il-punt li ġej għandu jiddaħħal wara l-punt il-ġdid 56aa (Direttiva tal-Kunsill 95/21/KE):
                  
                              “56b.
                           
                           
                              
                                 32009 L 0016: Id-Direttiva 2009/16/KE tal-Parlament Ewropew u tal-Kunsill tat-23 ta' April 2009 dwar il-kontroll tal-Istat tal-Port (Riformulata) (ĠU L 131, 28.5.2010, p. 57).”
                           
                        
            
                  3.
               
               
                  It-test tal-punt 56aa (Direttiva tal-Kunsill Nru 95/21/KE) għandu jiġi mħassar b'effett mill-1 ta' Jannar 2011.
               
            Artikolu 2
      It-testi tad-Direttiva 2009/16/KE fil-lingwa Islandiża u dik Norveġiża, li għandhom jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fil-11 ta' Diċembru 2010, sakemm in-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta' Il-Ġurnal Uffiċjali tal-Unjoni Ewropea.
      
         Magħmul fi Brussell, l-10 ta’ Diċembru 2010.
         
            
               Għall-Kumitat Konġunt taż-ŻEE
            
            
               Il-President
            
            Stefán Haukur JÓHANNESSON
         
      
      
         (1)  ĠU L 58, 3.3.2011, p. 81.
      
         (2)  ĠU L 131, 28.5.2009, p. 57.
      
         (3)  ĠU L 157, 7.7.1995, p. 1.
      
         (*)  Mhuma indikati l-ebda rekwiżiti kostituzzjonali.